CELEX: 32021R1986
Language: hu
Date: 2021-11-15 00:00:00
Title: A Tanács (EU) 2021/1986 rendelete (2021. november 15.) a Fehéroroszországra [helyesen: Belaruszra] vonatkozó korlátozó intézkedésekről szóló 765/2006/EK rendelet módosításáról

2021.11.16.   
               
               
                  HU
               
               
                  Az Európai Unió Hivatalos Lapja
               
               
                  L 405/3
               
            
         A TANÁCS (EU) 2021/1986 RENDELETE
         (2021. november 15.)
         a Fehéroroszországra [helyesen: Belaruszra] vonatkozó korlátozó intézkedésekről szóló 765/2006/EK rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a fehéroroszországi [helyesen: belarusz] helyzetre tekintettel hozott korlátozó intézkedésekről szóló, 2012. október 15-i 2012/642//KKBP tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     A 765/2006/EK tanácsi rendelet (2) hatályba lépteti a 2012/642/KKBP határozatot, és rendelkezik különösen a súlyos emberi jogi jogsértésekért vagy a civil társadalom és a demokratikus ellenzék elnyomásáért felelős, illetve a demokráciát és a jogállamiságot Belaruszban egyéb módon jelentős mértékben aláásó tevékenységet folytató vagy a Lukasenka-rezsimből hasznot húzó, illetve azt támogató természetes és jogi személyek, szervezetek és szervek pénzeszközeinek és gazdasági erőforrásainak befagyasztásáról, továbbá előírja, hogy tilos pénzeszközöket és gazdasági erőforrásokat az említettek rendelkezésére bocsátani.
                  
               
                     (2)
                  
                  
                     A 765/2006/EK rendeletet módosító (EU) 2021/1030 tanácsi rendelet (3) további célzott gazdasági szankciókat vezetett be, beleértve a biztosítási és viszontbiztosítási szolgáltatásnak a belarusz kormány és a belarusz közjogi szervek és ügynökségek számára történő nyújtásának tilalmát.
                  
               
                     (3)
                  
                  
                     A Tanács 2021. november 15-én elfogadta a (KKBP) 2021/1989 határozatot (4), amely módosítja a 2012/642/KKBP határozatot, és – a nem kívánt következmények elkerülése érdekében – bizonyos kivételeket vezet be azon tilalom alól, miszerint a belarusz kormány és a belarusz közjogi szervek és ügynökségek részére nem nyújtható biztosítási és viszontbiztosítási szolgáltatás.
                  
               
                     (4)
                  
                  
                     Egyes intézkedések a Szerződés hatálya alá tartoznak, ennélfogva – a tagállamokban tevékenykedő gazdasági szereplők által történő egységes alkalmazásuk biztosítása céljából – az említett intézkedések végrehajtásához uniós szintű szabályozás szükséges.
                  
               
                     (5)
                  
                  
                     A 765/2006/EK rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 765/2006/EK rendelet 1l. cikkének helyébe a következő szöveg lép:
            
               
                  „1l. cikk
                  
                     (1)   Tilos biztosítási vagy viszontbiztosítási szolgáltatást nyújtani:
                     
                                 i.
                              
                              
                                 a belarusz kormány, annak állami szervei, vállalatai vagy ügynökségei részére; vagy
                              
                           
                                 ii.
                              
                              
                                 az i. pontban említett jogi személyek, szervezetek vagy szervek nevében vagy utasítására eljáró természetes vagy jogi személyek, szervezetek vagy szervek részére.
                              
                           
                  
                     (2)   Az (1) bekezdésben foglalt tilalmak nem alkalmazandók a belarusz személyek, szervezetek vagy szervek számára nyújtott kötelező vagy felelősségbiztosításra, amennyiben a biztosított kockázat az Unióban található, illetve az Unióban működő belarusz diplomáciai vagy konzuli képviseletek számára nyújtott biztosításra.
                  
                  
                     (3)   Az (1) bekezdésben foglalt tilalmak nem érintik a 2021. június 25. előtt kötött szerződések végrehajtását, vagy az ilyen szerződések teljesítéséhez szükséges kiegészítő szerződéseket.”
                  
               
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 15-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 285., 2012.10.17., 1. o.
         
         
            (2)  A Tanács 765/2006/EK rendelete (2006. május 18.) a Fehéroroszországra [helyesen: Belaruszra] vonatkozó korlátozó intézkedésekről (HL L 134., 2006.5.20., 1. o.).
         
            (3)  A Tanács (EU) 2021/1030 rendelete (2021. június 24.) a Fehéroroszországra [helyesen: Belaruszra] vonatkozó korlátozó intézkedésekről szóló 765/2006/ EK rendelet módosításáról (HL L 224. I, 2021.6.24., 1. o.).
         
            (4)  A Tanács (KKBP) 2021/1989 határozata (2021. november 15.) a fehéroroszországi [helyesen: belarusz] helyzetre tekintettel hozott korlátozó intézkedésekről szóló 2012/642/KKBP tanácsi határozat módosításáról (lásd e Hivatalos lap 8 oldalát).